CELEX: 32016D1138
Language: ro
Date: 2016-07-11 00:00:00
Title: Decizia de punere în aplicare (UE) 2016/1138 a Comisiei din 11 iulie 2016 de modificare a formatelor bazate pe standardul ONU/CEFACT pentru schimbul de informații privind pescuitul [notificat cu numărul C(2016) 4226]

13.7.2016   
            
            
               RO
            
            
               Jurnalul Oficial al Uniunii Europene
            
            
               L 188/26
            
         DECIZIA DE PUNERE ÎN APLICARE (UE) 2016/1138 A COMISIEI
   din 11 iulie 2016
   de modificare a formatelor bazate pe standardul ONU/CEFACT pentru schimbul de informații privind pescuitul
   
      
         [notificat cu numărul C(2016) 4226]
      
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (1), în special articolele 111 și 116,
   având în vedere Regulamentul de punere în aplicare (UE) nr. 404/2011 al Comisiei din 8 aprilie 2011 de stabilire a normelor detaliate de aplicare a Regulamentului (CE) nr. 1224/2009 al Consiliului de stabilire a unui sistem comunitar de control pentru asigurarea respectării normelor politicii comune în domeniul pescuitului (2), în special articolul 146j,
   întrucât:
   
               (1)
            
            
               În cadrul celui de al 27-lea forum al său din 25-29 aprilie 2016, Centrul Organizației Națiunilor Unite pentru facilitarea comerțului și tranzacțiile electronice (ONU/CEFACT) a adoptat un standard pentru schimbul de informații privind pescuitul (FLUX). Pentru a se conforma acestui standard internațional, trebuie modificat actualul sistem electronic de raportare (ERS) al Uniunii Europene.
            
         
               (2)
            
            
               Articolul 146c din Regulamentul de punere în aplicare (UE) nr. 404/2011 prevede că toate mesajele referitoare la schimbul de informații privind pescuitul se bazează pe acest standard ONU/CEFACT.
            
         
               (3)
            
            
               Formatele XML modificate și documentele de punere în aplicare care trebuie utilizate pentru toate schimburile electronice de date sunt disponibile pe pagina registrului datelor de referință (Master Data Register) de pe site-ul Comisiei Europene dedicat pescuitului (3).
            
         
               (4)
            
            
               În cadrul reuniunilor grupului de experți privind controlul activităților de pescuit – grupul de lucru „ERS și gestionarea datelor” (ERS and Data Management working group), statele membre și-au dat avizul cu privire la timpul necesar pentru punerea în aplicare a acestui format modificat. Avizul statelor membre a fost luat în considerare. Măsurile prevăzute în prezenta decizie au fost stabilite de comun acord cu statele membre,
            
         ADOPTĂ PREZENTA DECIZIE:
   Articolul 1
   Schimbul de date ale sistemului de monitorizare a navelor
   (1)   Începând cu 1 noiembrie 2016, formatul care trebuie utilizat pentru raportarea datelor sistemului de monitorizare a navelor, astfel cum se prevede la articolul 146f din Regulamentul de punere în aplicare (UE) nr. 404/2011, precum și documentele de punere în aplicare respective se modifică astfel cum se indică în FLUX-P1000/P1000-07: specificațiile din domeniul „Poziția navei” publicate pe pagina registrului datelor de referință de pe site-ul Comisiei Europene dedicat pescuitului.
   (2)   Începând cu 1 iulie 2017, sistemele statelor membre de pavilion trebuie să fie în măsură să răspundă la cererile de date ale sistemului de monitorizare a navelor, astfel cum se prevede la articolul 146f alineatul (3) din Regulamentul de punere în aplicare (UE) nr. 404/2011, utilizând formatul modificat în conformitate cu alineatul (1) din prezentul articol.
   Articolul 2
   Schimbul de date referitoare la activitățile de pescuit
   (1)   Începând cu 1 noiembrie 2017, formatul care trebuie utilizat pentru schimbul de date referitoare la activitățile de pescuit, astfel cum se prevede la articolul 146g din Regulamentul de punere în aplicare (UE) nr. 404/2011, precum și documentele de punere în aplicare respective se modifică astfel cum se indică în FLUX-P1000/P1000-03: specificațiile din domeniul „Activitate de pescuit” publicate pe pagina registrului datelor de referință de pe site-ul Comisiei Europene dedicat pescuitului.
   (2)   Sistemele statelor membre de pavilion trebuie să fie în măsură să transmită mesaje referitoare la activitatea de pescuit, precum și să răspundă la cererile de date privind activitatea de pescuit, astfel cum se prevede la articolul 146g alineatul (2) din Regulamentul de punere în aplicare (UE) nr. 404/2011, în format ONU/CEFACT P1000-3 pentru campaniile de pescuit care încep după 1 noiembrie 2017.
   Articolul 3
   Schimbul de date referitoare la vânzări
   (1)   Începând cu 1 noiembrie 2017, formatul care trebuie utilizat pentru schimbul de date referitoare la vânzări, astfel cum se prevede la articolul 146h din Regulamentul de punere în aplicare (UE) nr. 404/2011, precum și documentele de punere în aplicare respective se modifică astfel cum se indică în FLUX-P1000/P1000-05: specificațiile din domeniul „Vânzări” publicate pe pagina registrului datelor de referință de pe site-ul Comisiei Europene dedicat pescuitului.
   (2)   Sistemele statelor membre trebuie să fie în măsură să transmită și să răspundă la cererile de date privind notele de vânzare și declarațiile de primire, astfel cum se prevede la articolul 146h alineatul (3) din Regulamentul de punere în aplicare (UE) nr. 404/2011, în format ONU/CEFACT P1000-5 pentru operațiunile care au loc după 1 noiembrie 2017.
   Articolul 4
   Transmiterea datelor agregate referitoare la capturi
   Începând cu 15 februarie 2017, formatul care trebuie utilizat pentru transmiterea datelor agregate referitoare la capturi, astfel cum se prevede la articolul 146i din Regulamentul de punere în aplicare (UE) nr. 404/2011, precum și documentele de punere în aplicare respective se modifică astfel cum se indică în FLUX-P1000/P1000-12: specificațiile din domeniul „Raport privind datele de captură agregate” publicate pe pagina registrului datelor de referință de pe site-ul Comisiei Europene dedicat pescuitului.
   Articolul 5
   Destinatari
   Prezenta decizie se adresează statelor membre.
   
      Adoptată la Bruxelles, 11 iulie 2016.
      
         
            Pentru Comisie
         
         
            Președintele
         
         Karmenu VELLA
      
   
   
      (1)  JO L 343, 22.12.2009, p. 1.
   
      (2)  JO L 112, 30.4.2011, p. 1.
   
      (3)  http://ec.europa.eu/fisheries/cfp/control/codes/index_en.htm